1. 2. 94 De Europæiske Fællesskabers Tidende Nr. L 27/55 KOMMISSIONENS BESLUTNING af 31. januar 1994 om beskyttelsesforanstaltninger mod trikinose (Tekst af betydning for EØS) (94/60/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/675/EØF af 10. december 1990 om fastsættelse af principperne for tilret- telæggelse af veterinærkontrollen for tredjelandsprodukter, der føres ind i Fællesskabet (!), senest ændret ved beslut- ning 92/438/EØF (?), særlig artikel 19, og ud fra følgende betragtninger : Efter at der var konstateret tilfælde af trikinose hos mennesker på EU's område, og Veterinærkontrol lod formode, at der forekom trikiner i kød af hovdyr med oprindelse i USA og Canada, udstedte Kommissionen ved beslutning 93/700/EF (?)  midlertidigt forbud  mod indførsel af visse former for fersk kød af hovdyr med oprindelse i USA og Canada, og det blev fastsat, at kød af hovdyr med oprindelse i USA og Canada skulle under- søges for trikiner ; yderligere veterinære undersøgelser har påvist oprindelsen af tilfældene af trikinose hos mennesker som værende kød af hovdyr fra en virksomhed i Canada ; restriktio- nerne kan begrænses til kun at gælde for denne virksom- hed; det er rimeligt at kræve, at der benyttes en prøve med øget vægt ved undersøgelse af kød fra hovdyr med oprin- delse i USA og Canada for trikiner, indtil der foreligger udtalelse fra Den. Videnskabelige Veterinærkomité ; denne beslutning vil blive taget op til fornyet overvejelse, når udtalelsen foreligger, og når eksperter fra EU har aflagt inspektionsbesøg i USA og Canada; — - de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 1. Medlemsstaterne tillader indførsel af kølet, fersk kød af hovdyr med oprindelse i USA og Canada, forudsat at kødet inden udførsel har været undersøgt for trikiner efter fordøjelsesmetoden som beskrevet i bilag I til Rådets direktiv 77/96/EØF (') på en 5 g prøve med negativt resultat, og at de kompetente veterinærmyndigheder i USA eller Canda har attesteret, at der er foretaget sådan undersøgelse på hver slagtekrop, som indgår i sendingen, med negativt resultat. 2. Medlemsstaterne underkaster indførsler af kølet, fersk kød af hovdyr med oprindelse i USA og Canda stik- prøveundersøgelse for trikiner i henhold til direktiv 77/ 96/EØF ved ankomsten til EU. 3. Medlemsstaterne forbyder enhver indførsel af kød af hvodyr fra virksomhed 389, Cofranca Import Export Inc., Yamachiche, Quebec, Canada, indtil den 28. februar 1994. Artikel 2 Denne beslutning er gældende fra den 1. februar 1994. Artikel 3 Denne beslutning er rettet til medlemsstaterne. Udfærdiget i Bruxelles, den 31. januar 1994. På Kommissionens vegne René STEICHEN Medlem af Kommissionen () EFT nr. L 373 af 21. 12. 1990, s. 1. () EFT nr. L 243 af 25. 8. 1992, s. 27. () EFT nr. L 324 af 24. 12. 1993, s. 57. () EFT nr. L 26 af 31. 1. 1977, s. 67.